Document ID: /fineweb-2-swissfilter-quality_10-filterrobots/filtered/01798.jsonl.gz/1153

Bericht vom 28.05.2005: BRAUN
Schwitz, Keuch, Ächz!
Isch das viellicht heiss gsi. Aber mir händs doch all zäme gschaft!
Mir Leiter sind scho am 10ni in Alläbärg go d'Seilbahn ufstellä. Dä Blubb hät den no churz bim Abseilä gluegt. Am ¼ vor 2 sind dänn au alli TN im Alläbärg acho! Dä Blubb isch dämal Namittagschef gsi! Er hät das nödemall so schlächt gmacht!
Wo mir denn im Wald acho sind, händ mir zerscht emal Andacht gha! Denn sind all zäme i 3 Gruppä iteilt wordä. Die eintä händ zu dä Vivi und dä Alopex chönä gha und det Chnöpf glehrt und es Seilbrüggli chöne machä. Ä anderi Gruppä zum Blubb und dä Fitis go Abseilä. Und die letscht Gruppe zum Rucki und mir cho Seilbändlifätzä. Nachdäm emal die erscht Gruppä öpä 4 mal abägsausst isch, händ mir z'Vieri gässä. Denn isches wittergange mit dä andere Gruppä. Dämal händ mir bis am halbi 6i gmacht damit jedä glich viel Ziit gha hät zum sich vergnüegä. Ich hoffe es hät allnä Spass gmacht!
Blick auf - Hilf auf
Laeta